**D I S P O Z I Ţ I E**

privind numirea doamnei Irimieș Adriana-Emilia în funcția de manager interimar la Centrul de Cultură și Artă „Tradiții Clujene”, începând cu data de 01.09.2025

Având în vedere conținutul instrumentului de motivare și prezentare a dispoziției, respectiv Referatul de aprobare nr. 36130/22.08.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Hotărârea Consiliului Județean Cluj nr. 120/2025 privind reorganizarea Centrului Judeţean pentru Conservarea şi Promovarea Culturii Tradiţionale Cluj prin transformare în instituție de spectacole;
* Dispoziția nr. 341/2025 privind încetarea contractului de management al doamnei Irimieș Adriana-Emilia, prin acordul părților;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 33 alin. (1) si (5) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;

În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul Administrativ, cu modificările și completările ulterioare;

**d i s p u n e:**

**Art. 1. (1)** Cu data de 01.09.2025 doamna Irimieș Adriana-Emilia se numește în funcția de manager interimar până la data începerii executării noului contract de management, dar nu mai mult de 120 de zile calendaristice.

 **(2**) Managerul interimar va fi remunerat la nivelul prevăzut pentru manager.

**Art. 2. (1)**Consiliul Judeţean Cluj**,** reprezentat prindomnulAlin TIȘE - preşedinte al Consiliului Judeţean Cluj**,** va încheia un contract de management pentru perioada asigurării interimatului, în care se vor prevedea expres atribuțiile și limitele de competență.

(2) Managerul interimar va îndeplini toate demersurile necesare înscrierii Centrului de Cultură și Artă „Tradiții Clujene” în Registrul artelor spectacolului, conform prevederilor legale în vigoare.

(3) Managerul are dreptul să depună un nou proiect de management, adaptat noii forme organizatorice a instituţiei, în termen de 45 de zile de la adoptarea actelor administrative sau normative de punere în aplicare a reorganizării.

**Art. 3.** Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane și Centrul de Cultură și Artă „Tradiții Clujene”.

**Art. 4.** Prezenta dispoziție se comunică, prin email doamnei Irimieș Adriana-Emilia, Direcției Generale Buget-Finanțe, Resurse Umane, precum şi Prefectului Județului Cluj.

 **P R E Ş E D I N T E, CONTRASEMNEAZĂ :**

 **SECRETAR GENERAL AL JUDEŢULUI**

 Alin Tișe Simona Gaci

**Nr. 344 din 25 august 2025**